Cavendish albuet inn i gjerdet: – Det er det styggeste jeg har sett
Flere ryttere gikk i bakken på oppløpet og verst gikk det ut over Mark Cavendish (Dimension Data). På oppløpet fikk han en albue fra verdensmester Peter Sagan og briten deiset i rekkverket på de siste hundre meterne. TV-bildene viser hvordan Cavendish forsøkte å snike seg forbi Sagan forut for episoden. Sagan var imidlertid først da dramaet oppsto. – Det er det styggeste jeg har sett, sa Dag Otto Lauritzen på TV 2s sending. Cavendish trillet i mål, med store smerter i kravebenet. Et brudd betyr i så fall at Touren er over for spurteren, som har slitt med kyssesyke inn mot årets ritt. SISTE: Rittjuryen valgt å kaste Sagan ut av rittet som følge av hendelsen. Det betyr at Kristoff rykker opp én plass til 2.-plass på etappen. Arnaud Démare vant etappen. HÆÆÆÆÆÆ? Sagan kastet ut av Touren?? Virkelig? — Arild Eriksen (@EurosportArild)04.07.17, 06:58 Jury just came into the pressroom. @petosagan is disqualified from the @LeTour https://t.co/YmCS2cA86I — Michael Rasmussen (@MRasmussen1974)04.07.17, 06:57Sportsdirektør i Dimension Data, Roger Hammond, kom ut av lagbussen og tente på alle pluggene. Han skal ha ropt «Sagan må dra hjem» og «det var fullstendig skammelig». – Dette er barna mine. Og når de faller 350 meter fra mål så faller hjertet mitt fra halsen ned til bena, sa sportsdirektør Hammond en gruppe journalister, deriblant VG, en halvtime senere. Cavendish har slitt med kyssesyke i vår, og rakk Tour de France med et nødsskrik. – Å se hvordan Mark har kjempet for å komme hit, og så risikere å måtte dra hjem på grunn av dette. Det er grunnen til at jeg er helt knust, sier Hammond. Han hadde da møtt juryen i Tour de France. Like etter snudde Hammond 180 grader og løp en kilometer tilbake - tilsynelatende for å fortsette diskusjonen.Cavendish, på sin side, møtte pressen med armen i fatle utenfor lagbussen. Han var ikke optimistisk med tanke på videre deltakelse i rittet. – Jeg skal inn til undersøkelse. Jeg er ingen doktor, men jeg er ikke optimistisk, sa Cavendish etter etappen. – Jeg er ingen tilhenger av at han satte ut albuen. Jeg vil snakke med Peter (Sagan), sa fortsatte han. Og verdensmesteren, som var raskt borte hos Cavendish for å be om unskyldning, ble etter hvert omringet av journalister. Alle ville ha svar på hva som skjedde på oppløpet mellom han og Cavendish. – Det var kaos i dag. Jeg så ikke at han (Cavendish) kom bakfra. Det var litt min feil og litt hans feil, sa han til et samlet pressekorps. Gårsdagens etappe: Sagan vant tross «tabbespurt»: – Klasse for seg selvKristoff åpnet spurten blant demfå som ikke hadde vært involvert i uhell, men stivnet på de siste meterne. – Jeg forsøkte å få til signaturspurten, altså å starte tidlig og holde hele veien inn. Dessverre holdt det ikke helt inn, sa han til VG. – Jeg var nærmere i dag og det var oppløftende. Jeg visste at Demare satt på hjulet mitt og at han er god på disse spurtene i slak motbakke. Han fikk ikke med seg hendelsen mellom Cavendish og Sagan, som skjedde et par meter bak Kristoff på oppløpet. Men til VG sier nordmannen at slike hendelser er nær ved å skje i hver eneste spurt. – Ja, det var nok derfor jeg var forsiktig på den første dagen. Det er veldig mange nesten-episoder. Kristoff mener de siste dagenes resultater viser at formen er inne. – Jeg har visst at jeg har hatt nivået hele tiden. Det er viktig å vise laget det også, slik at de ikke jobber forgjeves. Edvald Boasson Hagen var Cavendish' opptrekker, men fikk ikke med seg velten. – Jeg gjorde jobben min og plutselig så jeg at Mark lå på bakken. Jeg kjørte over mållinjen, og det var ikke så mye jeg kunne gjort, sa Edvald Boasson Hagen til VG etter målgang. Han fikk se TV-bildene av spurten, men valgte å svare diplomatisk. – Det så ikke bra ut og det er synd. Men juryen får ta en avgjørelse, sa nordmannen før han måtte gå videre.Rytterne hadde ikke syklet mange kilometere av den 207,5 kilometer lange flate etappen fra Mondorf-les-Bains til Vittel før Guillaume van Keirsbulck (Wanty-Groupe Gobert) stakk alene i brudd. Det så ut til å passe de øvrige rytterne helt perfekt i den franske sola. Feltet roet ned tempoet og holdt lenge bedagelige 40 kilometer i timen i snittfart. Kristisk til Kristoff: Eksperter mener drømmen er utopi Men ingen får leve for lenge alene i teten under Tour de France og etter den innlagte spurten fem mil fra mål satte feltet opp tempoet. To mil senere var van Keirsbulck hentet inn og spurtlagene gjorde seg klar til en massespurt inn til Vittel. Så du? Norske utviklere av de omtalte Sky-draktene: – Tøyer ikke reglene
Alexander Kristoff (29) stivnet på de siste meterne og ble nummer tre, men det var en albue fra verdensmester Peter Sagan (27) på Mark Cavendish (32) som ble etappens store snakkis.